|  |  |
| --- | --- |
| **ΣΥΛΛΟΓΟΣ Εκπαιδευτικών Π.Ε.**  **ΑΝ. Αττικής «Ο ΣΩΚΡΑΤΗΣ»** | Αχαρνές : 14/ 12/ 2017 |
| Kάχι Καχιασβίλι 6 Ολυμπιακο χωριό Αχαρνές Πληροφορίες : Παπαγιαννόπουλος Αποστόλης Τηλέφωνο : 6978896216 [http://syllogos-socratis.gr/](http://syllogos-sokratis.gr/) mail: [sokratis.syllogos@gmail.com](mailto:sokratis.syllogos@gmail.com) Facebook: Σύλλογος Εκπαιδευτικών Σωκράτης | Προς: Εκπαιδευτικούς, ΔΟΕ, Μ.Μ.Ε. |

**ΠΑΝΑΤΤΙΚΟ ΣΥΛΛΑΛΗΤΗΡΙΟ**

Ο Σύλλογος Εκπ\κών Π.Ε. Αν. Αττικής «ο Σωκράτης» **καλεί στο παναττικό συλλαλητήριο ενάντια στο «αναπτυξιακό» συνέδριο κυβέρνησης - βιομηχάνων, την Κυριακή 17 Δεκέμβρη, στις 6.30 μ.μ. στην οδό Ηρώων Πολυτεχνείου στην Ελευσίνα (απέναντι από την πλατεία Ηρώων).**

Πριν ακόμα τα λαϊκά νοικοκυριά στεγνώσουν από το βούρκο που τους έπνιξε και ενώ ακόμα θρηνούν τους νεκρούς τους, οι υπεύθυνοι της καταστροφής επιστρέφουν στον τόπο του εγκλήματος για να ξεδιπλώσουν τα επιχειρηματικά τους σχέδια, με το βλέμμα στραμμένο στα κέρδη του κεφαλαίου. Ο πραγματικός λόγος του Συνεδρίου δεν είναι η ενίσχυση των εργαζομένων που επλήγησαν από τις καταστροφές, αλλά η ενίσχυση της περιοχής του Θριασίου ως διαμετακομιστικού και βιομηχανικού κέντρου.

Οι λαϊκές ανάγκες είναι στον αντίποδα της καπιταλιστικής κερδοφορίας.

Διεκδικούμε:

* Άμεσα μέτρα προστασίας για τη στέγαση, τη σίτιση, την ένδυση όσων έχουν ανάγκη.
* Να γίνει άμεσα καταγραφή των ζημιών, σε περιουσίες και μικρές επιχειρήσεις και να αποζημιωθούν στο σύνολό τους (100%).
* Μέριμνα για συνάδελφους πρόσφυγες και μετανάστες που μένουν σε παραπήγματα στην ευρύτερη περιοχή των Μεγάρων, της Μάνδρας και της Μαγούλας.
* Ενίσχυση του Θριάσιου Νοσοκομείου με το αναγκαίο μόνιμο προσωπικό όλων των ειδικοτήτων. Πλήρη στελέχωση με μόνιμο προσωπικό και εξοπλισμό των Κέντρων Υγείας Ελευσίνας και Μεγάρων. Δημιουργία αντίστοιχων Κέντρων Υγείας σε Μάνδρα, Ασπρόπυργο, Νέα Πέραμο και Μαγούλα.
* Κανένας εργαζόμενος να μη χάσει τη δουλειά του. Να καταβληθούν κανονικά μεροκάματα και ένσημα.
* Πάγωμα των χρεών σε Εφορία, ΟΑΕΕ, τράπεζες, χωρίς προσαυξήσεις και τόκους για τους πληγέντες. Να σταματήσουν άμεσα οι όποιες διαδικασίες κατάσχεσης.
* Απαλλαγή από τα δημοτικά τέλη για τους πληγέντες. Καμία διακοπή νερού, ρεύματος και τηλεφώνου σε εργατικές και λαϊκές οικογένειες που έχουν χρέη.
* Κατάργηση διοδίων Αττικής και Εθνικής Οδού, για να μπορούν να μετακινηθούν με ασφάλεια οι κάτοικοι και οι εργαζόμενοι των περιοχών.
* Άμεσος σχεδιασμός, γενναία χρηματοδότηση και υλοποίηση εκτεταμένων αντιπλημμυρικών έργων με ευθύνη του κράτους»

**Για το Διοικητικό Συμβούλιο**

**Ο ΠΡΟΕΔΡΟΣ H ΓΡΑΜΜΑΤΕΑΣ**

**ΑΠΟΣΤΟΛΗΣ ΠΑΠΑΓΙΑΝΝΟΠΟΥΛΟΣ ΔΕΣΠΟΙΝΑ ΧΟΥΤΑ**